Bussisõidust jäävad meelde veel teeäärsed turud, kus kaubitsetakse läbisegi kuumade pirukate ning mootoriõlidega, täispuhutavate ujumisrõngaste ja -delfiinide  ning pidurivedelike, karvaste mänguasjade ja jäätisega. Tõsised tegijad tunduvad olema MAZ ja KAMAZ: pea iga müüja on pidanud auasjaks paigaldada oma platsi ette käsitsi maalitud sildi, mis teatab, et siin müüakse mingeid tarbeid nimetatud automarkidele.